CELEX: 62021TN0784
Language: hu
Date: 2021-12-20 00:00:00
Title: T-784/21. sz. ügy: 2021. december 20-án benyújtott kereset – NP kontra Bizottság

2022.2.14.   
            
            
               HU
            
            
               Az Európai Unió Hivatalos Lapja
            
            
               C 73/55
            
         
      2021. december 20-án benyújtott kereset – NP kontra Bizottság
      (T-784/21. sz. ügy)
      (2022/C 73/70)
      Az eljárás nyelve: francia
      
         Felek
      
      
         Felperes: NP (képviselő: C. Mourato ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Bizottság (a kinevezésre jogosult hatóság) 2021. február 8-i határozatát, amelyben részben elutasítja a felperes 2020. október 2-i, a személyzeti szabályzat 12a. cikkének (1)–(3) bekezdése szerint az Európai Bizottság felelősségi körébe tartozó lelki zaklatáson alapuló kérelmeit, és amely különösen nem ismeri el a 2014. november óta elszenvedett zaklatást, nyilvánvalóan hibásan értékeli a felhozott tényeket, nem vonja le az összes szükséges következtetést és megsérti az intézmény segítségnyújtási kötelezettségét, továbbá megtagadja a felperes láthatatlan agyi fogyatékosságának elismerésére irányuló eljárásnak a rokkantság megállapítását követő visszailleszkedésére irányuló eljárást megelőző megindítását és megtagadja a munkaköre alapvető feladatainak ellátása érdekében olyan észszerű intézkedések meghozatalát, mint a személyzeti szabályzat 1d. cikkének (4) és (33) bekezdése, a VIII. melléklete 15. cikke és a Bizottság 2004. április 7-i C(2004) 1318 határozat szerinti, orvosilag indokolt részmunkaidő, a távmunka és a szintentartó képzések;
               
            
                  —
               
               
                  kötelezze az Európai Bizottságot, hogy fizessen meg a felperesnek az e körben őt ért nem vagyoni kár megtérítése címén 40 000 eurót;
               
            
                  —
               
               
                  kötelezze az Európai Bizottságot, hogy fizessen meg a felperesnek az e körben őt 2021. december 31-én ért nem vagyoni kár megtérítése címén 106 649,02 eurót, a felperes arra vonatkozó jogának sérelme nélkül, hogy a 2022. január 1-je és az általa igényelt visszailleszkedésének időpontja közötti pénzbeli kárának újraszámolását kérje;
               
            
                  —
               
               
                  az Európai Unió Törvényszéke eljárási szabályzatának 134. cikke alapján az alperest kötelezze a jelen eljárás költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap a felperesnek az Európai Bizottság orvosi szolgálatának több tagja általi lelki zaklatáson, a gondoskodási kötelezettség többrendbeli megsértésén, a hátrányos megkülönböztetés tilalma és az arányosság elvének a felperesnek a rokkantság megállapítása utáni, 2014 novemberétől kezdődő visszailleszkedése iránti kérelme keretében történő megsértésén, a felhozott tények nyilvánvalóan hibás értelmezésén és a segítségnyújtási kötelezettség megsértésén, végül pedig a fogyatékosságának elismerésére irányuló eljárásnak a visszailleszkedésére irányuló eljárást megelőző megindítása iránti kötelezettség megsértésén alapul.
               
            
                  2.
               
               
                  A második jogalap a fent említett zaklatás miatti kártérítés iránti kérelemre vonatkozik.